Diari Oficial de la Generalitat Valenciana


Sumari del DOGV 5769, del 23-05-2008 (2008/5443)

Judici ordinari 000560/2005. Notificació de la sentència a Contratas y Servicios Vinalopó II, SL.
-------------------------------------------------------------------------------------------------

### Dades del document

Número de DOGV
:   5769

Data del DOGV
:   23-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5443


Data del document
:   11-02-2008

Organisme emissor
:   Jutjat de Primera Instància i Instrucció Número 2 de Novelda

Tipus de document
:   Edicte

Descriptors 

:   * sistema judicial

Judici ordinari 000560/2005. Notificació de la sentència a Contratas y Servicios Vinalopó II, SL. [2008/5443]  
Dimana de:  
Demandant: Overlease, SA.  
Procurador: Sirera Devesa, María.  
Advocat: Carretero Luna, Ricardo.  
Demandat: Contratas y Servicios Vinalopó II, SL.  
Procurador:  
Advocat:  
En el judici a què es fa referència, s'ha dictat la resolució que té el text que literalment és com segueix:  
«Sentència número 000022/2007   
Jutge que la dicta: Juan Vicente Gambín Palacios.  
Lloc: Novelda.  
Data: 28 de febrer de 2007.  
Juan Vicente Gambín Palacios, jutge substitut del Jutjat de Primera Instància número 2 de Novelda, he vist estes actuacions de judici ordinari civil, seguides en este Jutjat amb el número 560/2005, a instàncies de la mercantil Overlease, SA, representada per la procuradora senyora Sirera Devesa i assistida pel lletrat senyor Carretero Luna, contra la mercantil Contratas y Servicios Vinalopó II, SL, declarada en rebel·lia.  
Dispositiva  
Estime la demanda de judici ordinari promoguda per la procuradora senyora Sirera Devesa, en nom i representació de la mercantil Overlease, SA, contra la mercantil Contratas y Servicios Vinalopó II, SL:  
A) Declare que considere resolt el contracte d'arrendament de vehicles i administració i gestió de servicis d'estos (rènting) subscrit entre l'actora i la demandada, imprés número 200492124245.  
B) Condemne la part demandada:  
1. A atenir-se a la declaració anterior de resolució contractual.  
2. A la restitució immediata del vehicle objecte del contracte resolt, marca 8879-VIE.  
3. A indemnitzar a la part actora amb les quantitats següents:  
a. Les quantitats impagades corresponents a les rendes vençudes en el moment de tancar l'operació (18 de febrer de 2005), per import de 8.501,57 euros.  
b. Les rendes produïdes i que es produïsquen des del venciment corresponent al mes d'1 de març de 2005 fins el lliurament efectiu del vehicle arrendat, a raó de 654,04 euros per cada mensualitat.  
c. A indemnitzar l'actora amb una quantitat igual al 50% de les rendes pendents de véncer de l'arrendament del vehicle objecte del contracte, en el supòsit que l'entrega del dit vehicle es faça abans que acaben els 48 mesos pactats com a temps de durada del contracte.  
4. A pagar a l'actora els interessos de demora pactats al tipus del 2% mensual de les quantitats que recull l'apartat anterior des de la data d'interposició de la demanda o des dels respectius imports si estos són posteriors.  
Es fa imposició expressa de les costes produïdes en esta instància a la part demandada.  
Contra esta resolució es pot interposar un recurs d'apel·lació davant d'este Jutjat per a l'Audiència Provincial d'Alacant, dins dels cinc dies següents al de la seua notificació  
Esta és la meua sentència, en nom de sa majestat el rei, que pronuncie, mane i firme».  
Atés que es desconeix el domicili o la residència actual de la part demandada, per provisió d'11 de febrer de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat per a dur a efecte la diligència de notificació de sentència als demandats, Contratas y Servicios Vinalopó II, SL, en la persona de Luis Piqueres Verdú.  
Novelda, 11 de febrer de 2008.- El secretari judicial: José Francisco Bernal Alcover.